<classify> NCHI mbili za Jumuiya ya Afrika Mashariki EAC Tanzania na Kenya, zimetajwa kuwa miongoni mwa nchi sita kwa kivutio kwa watalii, wanaojitokeza kuwaona wanyama aina ya chui.Nchi nyingine zilizotajwa kuwa ni vivutio kwa watalii katika kuwaona chui ni Afrika Kusini, Zambia, Botswana na Namibia. Kutokana na kuonekana kwa nadra kwa chui katika nchi hizo, wanaonekana vizuri na kwa haraka kutokana na kuwepo kwa wingi wanyama hao katika nchi hizo. Kwa mujibu wa wataalamu wa wanyama hao, Jonathan na Angela Scott, kumuona mnyama kama chui ni bahati kubwa kutokana na maisha yake kuwa ya kujificha hasa katika vichaka vyenye miti mirefu.Barani Afrika kuna kanda mbili tu ambazo unaweza kuwaona chui, Kaskazini na Kusini mwa Afrika ndiko mtalii anaweza kupata fursa ya kumwona na kumjua chui, alisema Angela Scott ambaye ni mtaalamu wa wanyama pori alisema. Alisema katika hifadhi za wanyama, ambazo watalii wanaweza kumuona chui kwa uzuri na urembo wake pamoja na madaha wakati wa kujitafutia chakula, ni hifadhi za Serengeti nchini Tanzania na Masai Mara, Kenya.  <topic>: KITAIFA 